Ο γεροντοκόρος

Ο γεροντοκόρος είναι τίτλος ελληνικής κωμωδίας της Καραγιάννης-Καρατζόπουλος του 1967 σε σκηνοθεσία Ορέστη Λάσκου, με πρωταγωνιστές τους Λάμπρο Κωνσταντάρα και Μάρω Κοντού.

 Πλοκή 
Ο Θανάσης Μπαρούτσος (Λάμπρος Κωνσταντάρας) διευθύνει ένα γραφείο αντιπροσωπειών και είναι εκ πεποιθήσεως εναντίον του γάμου. Επίσης είναι ιδιαίτερα ευέξαπτος και διαπληκτίζεται συνεχώς με τον υπάλληλό του (Σταύρο Ξενίδη) και την οικιακή βοηθό του (Δέσποινα Στυλιανοπούλου). Εκτός αυτού πάσχει από νοσοφοβία και ενοχλεί συχνά τον γιατρό του για ασήμαντους λόγους.

Η Νανά (Πόπη Λάζου), εξαδέλφη του Θανάση, πιστεύει ότι η αιτία της κακοθυμίας του εξάδελφού της είναι η έλλειψη συντρόφου. Γι' αυτό συνεννοείται με τη φίλη της, Μαίρη Αγγελίδου (Μάρω Κοντού), σε μια προσπάθεια να του αλλάξει πεποίθηση. Ο Θανάσης προσλαμβάνει ως δακτυλογράφο την Μαίρη, η οποία αρχικά παρουσιάζεται ως ομοϊδεάτισσά του σχετικά με τον γάμο. Όμως σταδιακά εκείνη καταφέρνει να κάμψει αυτή του τη στάση. Τελικά ο Θανάσης ερωτεύεται τη Μαίρη και έτσι οι δυό τους, μετά από μία σύντομη ρήξη στη σχέση τους, καταλήγουν να είναι μαζί.

 Διανομή 
 Ηθοποιός  ΡόλοςΛάμπρος ΚωνσταντάραςΘανάσης ΜπαρούτσοςΜάρω ΚοντούΜαίρη ΑγγελίδουΓιώργος ΜούτσιοςΜάκης ΑμάραντοςΝτίνος Ηλιόπουλοςφωνή στο τηλέφωνοΔέσποινα ΣτυλιανοπούλουΔέσποιναΠόπη ΛάζουΝανά ΑργυρίουΟρφέας ΖάχοςΣτέφανος ΧατζηπαντελήςΚώστας ΠρέκαςΝτέμηςΣταύρος ΞενίδηςΠαναγιώτηςΑγγέλα ΓιουράντηΡάνια

 Άλλες πληροφορίες 

Η ταινία κυκλοφόρησε σε μορφή ντιβιντί στις 22 Νοεμβρίου 2010. 

Χαρακτηριστική είναι η συμμετοχή του Ντίνου Ηλιόπουλου στο ρολο της τηλεφωνικής φωνής, που καλεί επανειλημμένα τον Μπαρούτσο (Κωνσταντάρα) λέγοντας την ατάκα: «Τι έγινε με τη μικρούλα γερομπισμπίκη; Την κατάφερες;» 

 Παραπομπές 

Εξωτερικοί σύνδεσμοι


Κατηγορία:Ελληνικές ταινίες της δεκαετίας 1960
Κατηγορία:Ταινίες του 1967
Κατηγορία:Ταινίες παραγωγής Καραγιάννης - Καρατζόπουλος
Κατηγορία:Ελληνικές κωμικές ταινίες
Κατηγορία:Ελληνόφωνες ταινίες
Κατηγορία:Ταινίες σε σκηνοθεσία Ορέστη Λάσκου
Κατηγορία:Ταινίες σε σενάριο Λάκη Μιχαηλίδη
Κατηγορία:Ελληνικές ασπρόμαυρες ταινίες
Κατηγορία:Ταινίες γυρισμένες στην Ελλάδα